Faouzi Ghoulam

Faouzi Ghoulam (lahir 1 Februari 1991) merupakan pemain bola sepak Algeria yang bermain untuk S.S.C. Napoli di Serie A dan pasukan kebangsaan Algeria.

Kehidupan
Ghoulam telah dilahirkan di Saint-Priest-en-Jarez, ibu bapa beliau merupakan orang Algeria. Bapa beliau berasal dari Batna manakala ibu beliau berasal dari Annaba. Ghoulam mempunyai 8 abang dan 2 kakak dan abang beliau, Nabil and his brother Nabil merupakan pelari pecut yang mewakili Perancis di 2004 IAAF World Cross Country Championships.

Kerjaya kelab

Pada 22 September 2010, Ghoulam membuat debut profesional bersama AS Saint-Étienne ketika menjadi pemain gantian pada minit ke-82 dalam kejohanan Coupe de la Ligue menentang Nice. Beliau membuat debut Ligue 1 menentang Valenciennes dan kemudiannya membuat 11 penampilan dalam perlawanan seterusnya bersama Saint-Etienne. Menjelang dua setengah musim yang akan datang, beliau membuat 65 penampilan liga sebelum berpindah ke S.S.C. Napoli pada musim sejuk 2014. Beliau menjadi pemain pertahanan penting di bawah pengurus Rafael Benitez dan membantu Napoli di tempat ketiga Seria A musim 2013-14.

Kerjaya antarabangsa
Pada 18 Disember 2010, dalam temu ramah bersama surat khabar Algeria, Le Buteur, Ghoulam mengatakan bahawa beliau ingin mewakili Algeria di kejohanan antarabangsa walaupun dilahirkan di Perancis. Pada 5 Mei 2011, jurulatih pasukan bawah-23 Algeria, Azzedine Aït Djoudi mengumumkan bahawa Ghoulam meragui untuk menyertai pasukan tersebut walaupun telah dipanggil oleh Persekutuan Bola Sepak Algeria. Pada 6 Oktober 2011, selepas dipanggil untuk menyertai pasukan bawah-21 Perancis, Ghoulam berkata beliau amat gembira bersama pasukan itu.

Pada 23 November 2012, dalam temu ramah berikutan perlawanan liga menentang Valenciennes, Ghoulam mengatakan beliau ingin mewakili Algeria di Piala Negara-Negara Afrika 2013. Beberapa hari kemudian, Persekutuan Bola Sepak Algeria mengesahkan maklumat melalui kenyataan akhbar di laman webnya. Ghoulam terpilih dalam skuad Algeria di Piala Negara-Negara Afrika 2013 di Afrika Selatan] tetapi beliau tidak memasuki sebarang perlawanan. Pada 26 Mac 2013, Ghoulam membuat debut untuk Algeria ketika menang 3-1 ke atas Benin dalam perlawanan kelayakan Piala Dunia 2014, beliau juga membuat hantaran untuk gol pertama Algeria.

Ghoulam terpilih dalam skuad Algeria untuk Piala Dunia FIFA 2014 di Brazil. Beliau mula bermain bersama Algeria di pentas Piala Dunia ketika menentang Belgium dalam perlawanan pembukaan di mana Algeria kalah tipis 2-1. Dalam dua perlawanan peringkat kumpulan yang lain, beliau tidak diturunkan namun beliau diturunkan ketika peringkat kalah mati menentang Jerman.

Statistik kerjaya

Penghargaan

Kelab
Saint-Étienne
Piala Liga Perancis: 2012–13
S.S.C. Napoli
Coppa Italia: 2013–14

Rujukan

Kelahiran 1991
Pemain bola sepak Perancis
Pemain bola sepak Algeria
Algeria Perancis
Pemain Ligue 1
Pemain AS Saint-Étienne
Pemain S.S.C. Napoli
Pemain Serie A
Pemain Piala Negara-Negara Afrika 2013
Pemain Piala Dunia FIFA 2014